recursal/SuperWikiNEXT-32B huggingface dataset:
***யுகபுருஷ்: மகாத்மாவின் மகாத்மா*** (Yugpurush: Mahatma Na Mahatma) என்பது ஜெயின தத்துவவாதியான ஸ்ரீமத் ராஜ்சந்திரஜி மற்றும் இந்திய சுதந்திர போராட்டத் தலைவரான மகாத்மா காந்தி ஆகியோருக்கு இடையிலான உறவை அடிப்படையாகக் கொண்ட 2016 ஆண்டைய குஜராத்தி நாடாகமாகும். இந்த நாடகம் காந்தியின் ஆன்மீக பயணத்தை விவரிக்கிறது. இதை உத்தம் காடா எழுதி, ராஜேஷ் ஜோஷியால் இயக்கப்பட்டது. நாடகத்திற்கான இசை சச்சின் – ஜிகார் அமைத்துள்ளார். இது ஸ்ரீமத் ராஜ்சந்திர மிஷனால் தயாரிக்கப்பட்டது. இந்த நாடகம் இந்தி, மராத்தி, கன்னடம், பெங்காலி, ஆங்கிலம், தமிழ் உள்ளிட்ட ஏழு மொழிகளில் மொழிபெயர்க்கப்பட்டு நடத்தப்பட்டுள்ளது. சிறந்த நாடகத்துக்கான 2016 ஆண்டின் 16 வது வருடாந்திர டிரான்ஸ்மீடியா குஜராத்தி ஸ்கிரீன் மற்றும் மேடை விருதை வென்றது. 2017 சூலை வரை இந்த நாடகம் 733 காட்சிகளை நிறைவு செய்துள்ளது.

கதை
---

அகிம்சையை காந்தி தேர்ந்தெடுப்பதற்குக் காரணமாக இருந்தவர் ராஜ்சந்திரஜி. இவர்தான் காந்தியின் ஆன்மிக குரு. தர்மத்தை ஒருபோதும் தான் இழக்காமல் இருந்ததற்கு ராஜ்சந்திரஜியின் போதனைகள் எப்படி கைகொடுத்தன என்பதை காந்தியே சொல்லும் உத்தியைக் கொண்டதாக, நாடகம் உள்ளது.

பாரிஸ்டர் பட்டம் பெற்று நாடு திரும்பும் காந்தி, ராஜ்சந்திரஜியை முதன் முதலில் சந்திக்கிறார். அவரது சதாவதானி திறமையை அறிந்து, அவரை கடுமையாக பரிசோதனை செய்கிறார். ராஜ்ச்ந்திரஜி கேள்விப்பட்டே இருக்காத பல்வேறு கவிதைகளையும் சட்டவாக்கியங்களையும் காந்தி சொல்லச் சொல்ல ராய்சந்த் அவற்றை அப்படியே திருப்பிச் சொல்கிறார். அவர்களின் உரையாடல் மெல்ல ஆன்மீகத்தின் பக்கம் திரும்புகிறது. ராஜ்ச்ந்திரஜி சமண மதத்தின் அடிப்படைக் கருத்துக்களில் ஆழமான ஈடுபாடு கொண்டவர். ராஜ்ச்ந்திரஜியின் பேச்சு அவரை வசீகரித்ததுவிடுகிறது. அவரது கருத்துகள் காந்தியின் கடைசி காலம்வரை தொடர்ந்து வந்தன. ராஜ்சந்திரஜி – காந்தி இடையே நேரடியாக சில ஆண்டுகளும், கடிதப் போக்குவரத்து மூலமாக ஏறக்குறைய 10 ஆண்டுகளும் நட்பு நீடித்திருக்கிறது. காந்தி இவருக்கு சுமார் 200 கடிதங்களை எழுதியுள்ளார். இக்கடிதங்களுக்கு வரும் பதில்களைப் பொருத்தே காந்தியின் வாழ்க்கை அமைந்துள்ளது. இவர்களுக்கு இடையிலான நட்பின் ஆழத்தை நம் கண்முன் கொண்டுவருகிறது இந்த நாடகம்.

விருதுகள் மற்றும் பரிந்துரைகள்
------------------------------

* 16 வது வருடாந்திர டிரான்ஸ்மீடியா குஜராத்தி திரை மற்றும் ஸ்டேஜ் விருதுகள் 2016
* சிறந்த நாடகம், மும்பை
* சிறந்த இயக்குநர் (மேடை): ராஜேஷ் ஜோஷி
* சிறந்த துணை நடிகர் (மேடை): புல்கிட் சோலங்கி
* தாதாசாஹேப் பால்கே எக்ஸலன்ஸ் விருதுகள் 2017
* சிறந்த நடிப்பு

மேற்கோள்கள்
-----------

1. ↑  "Play looks at a scholar who shaped Mahatma Gandhi’s spiritual journey". *தி டைம்ஸ் ஆஃப் இந்தியா*. .
2. ↑  "Full list of awards" (PDF). *Transmedia*. Transmedia. 8 March 2017 அன்று பார்க்கப்பட்டது.
3. ↑  யுகன் (9 ஆகத்து 2017). "'யுகபுருஷ் – மகாத்மாவின் மகாத்மா'". *கட்டுரை*. தி இந்து. 9 ஆகத்து 2017 அன்று பார்க்கப்பட்டது.
**பிச்சைக்காரன் பள்ளம் கால்வாய்** (Pichaikaranpallam Canal) என்பது தமிழ்நாட்டின், ஈரோடு மாவட்டத்தில் ஓடிக்கொடிாண்டிருக்கிறது. இது காவிாி ஆற்றின் துணை ஆறுகளில் ஒன்று. இந்தக் கால்வாய்க்கு சிற்றோடைகளில் இருந்து வரும் மழைநீா் மூலமாக நீராதாரம் கிடைக்கிறது. இது மேலும் எல்லப்பாளையம் வட்டத்தில் பாய்கிறது இந்தக் கால்வாய் 15 கிலோமீட்டா் ( 9.3 மைல்கள்) நீளமுடையது. இது எல்லப்பாளையம், வில்லசரசம்பட்டி, பெரியசேமூர், பிராமண பெரிய அக்கிரஹாரம் வழியாக காளிங்கராயன் வாய்க்கால் அடியில் கடந்து செல்கிறது, தொட்டிப் பாலம் உதவியுடன் காவிாியாற்றை அடைகிறது.

சுற்றுச்சூழல் பிரச்சனைகள்
-------------------------

ஈரோட்டில் தொழில்மயமாக்கலினால், அதிக அதிக எண்ணிக்கையினாலான ஜவுளி சாயத்தொழிற்சாலைகள் மற்றும் தோல் தொழிற்சாலைகள் இதனை சுற்றியுள்ள பகுதிகளில் தோன்றியுள்ளது. இவற்றில் பெரும்பாலானவை சுத்திகாிக்கப்படாத கழிவுகளை வெளியேற்றுவதால், இந்தக்கால்வாய் அதிக மாசுபாடு அடைகிறது. இதனால் பொதுமக்களுக்கு பலவிதமான சுகாதார பிரட்சனைகள் ஏற்படுகிறது. இது பொிய அளவில் அந்தப் பகுதியிலுள்ள நிலத்தடி நீ்ா் மற்றும் வேளாண்மையை பாதித்துள்ளதால் இந்த பிரட்சனை கண்டனத்திற்கு உாியதாக உள்ளது. சமூக நல அமைப்புகளுடன் சோ்ந்து ஈரோடு மாநகராட்சி இந்தக்கால்வாயைய் சுத்திகாித்துள்ளது. 2001 -ல் தமிழ்நாடு குடிநீர் வடிகால் வாாியம் இந்தக்கால்வாய் காவிாியாற்றில் கலப்பதற்கு முன்னா் இதன் அசுத்தமான நீரை சுத்தப்படுத்த கழிவுநீா்சுத்திகாிப்பு ஆலையைக் கட்டியுள்ளது. இந்த ஆலை 5.7 மில்லியன் லிட்டா்கள் நீரை ஒரு நாளைக்கு தாங்கக்கூடிய திறன் கொண்டது. இது வீரப்பன் சத்திரம் மண்டலத்தில் உள்ள வைரப்பாளையத்திற்கு அருகில் உள்ளது. ஈரோடு நகராட்சி நிறுவனம் இந்தக்காலிவாயின் மறு வளா்ச்சிக்காக விாிவான திட்ட அறிக்கையைய் தயாா் செய்வதற்கான ஆலோசனை குழுவை நியமித்துள்ளது.

### மேலும் பாா்க்க

பெரும்பள்ளம் கால்வாய்

மேற்கோள்கள்
-----------

1. ↑  "Pichaikaranpallam Odai fast turning into a sewer". தி இந்து.. பார்த்த நாள்: 23 December 2016.
2. ↑  "Concern over discharge of untreated effluents". தி இந்து.. பார்த்த நாள்: 23 December 2016.
3. ↑  "Printed and dyed fabrics washed in polluted water". தி இந்து.. பார்த்த நாள்: 23 December 2016.
4. ↑  "Discharge of effluents into water channel continues". தி இந்து.. பார்த்த நாள்: 23 December 2016.
5. ↑  "Wide and clean now". தி இந்து.. பார்த்த நாள்: 23 December 2016.
6. ↑  "TWAD Board-constructed STP remains unused". தி இந்து.. பார்த்த நாள்: 23 December 2016.
7. ↑  "Consultancy Assignment for preparation of Deatailed Project Report for redevelopment of Pichaikaranpallam Odai". N.K.Buildcon Pvt. Ltd. 23 டிசம்பர் 2016 அன்று மூலம் பரணிடப்பட்டது. 23 December 2016 அன்று பார்க்கப்பட்டது.
**வீரமுனைப் படுகொலைகள்** (*Veeramunai massacre*) என்பது 1990 ஆம் ஆண்டு ஆகத்து 12ம் நாளில் கிழக்கிலங்கை அம்பாறை மாவட்டத்தில் வீரமுனை என்னும் கிராமத்தில் 400க்கும் மேற்பட்ட தமிழ் மக்கள் படுகொலை செய்யப்பட்ட நிகழ்வைக் குறிக்கும்.

சம்மாந்துறை பிரதேசத்தில் நிகழ்ந்த இனவன்செயல் காரணமாக வீரமுனையையும் அதன் சுற்றுவட்டக் கிராமங்களான வீரச்சோலை, மல்லிகைத்தீவு, மல்வத்தை, வளத்தாப்பிட்டி, சொறிக்கல்முனை, அம்பாறை பகுதிகளைச்சேர்ந்த பல நூற்றுக்கணக்கான மக்கள் தங்கள் குழந்தை குட்டிகளுடன் வீரமுனை சிந்தா யாத்திரைப் பிள்ளையார் கோயில் வளவினுள்ளும் வீரமுனை இராமகிருட்டிண மிசன் பாடசாலை வளவினுள்ளும் 1990 சூன் மாதம் முதல் சூலை மாதம் வரை தஞ்சம் புகுந்திருந்தனர்.

இக்காலகட்டத்தில், ஆகத்து 12 ம் நாளன்று இவற்றினுள் புகுந்த ஊர்காவல்படைக் கும்பல் ஒன்று 400க்கும் அதிகமான பொதுமக்களை சுட்டும் வெட்டியும் தாக்கினர். இவர்களில் பெண்கள், குழந்தைகள் உட்பட 55 பொதுமக்கள் கொல்லப்பட்டனர். அதிகமானோர் படுகாயமுற்றனர். அவ்வேளையில் கடத்தப்பட்டோர் பற்றி எவ்விதத் தகவலும் இல்லை.

உசாத்துணை
---------

1. ↑  "State and Muslims Desecrate Ancient Tamil Village". Northeastern Herald.. பார்த்த நாள்: 15 ஆகத்து 2012.
2. ↑  Ranjan Hoole (16 அக்டோபர் 1990). "War and its consequence in Amparai Districti". *UTHR*. 15 ஆகத்து 2012 அன்று பார்க்கப்பட்டது.

இவற்றையும் பார்க்கவும்
----------------------

* இலங்கை இனப்பிரச்சினைக் காலக்கோடு

வெளி இணைப்புகள்
---------------

* வீரமுனைப் படுகொலை, அரங்கம் காணொளி, 12 ஆகத்து 2019
* வீரமுனை படுகொலையின் 17 ஆவது ஆண்டு நிறைவு நாள்
* அம்பாறையில் வீரமுனைப் படுகொலை 21வது நினைவு தினம் இன்று! உணர்வுபூர்வமாக அனுஷ்டிப்பு, தமிழ்வின், ஆகத்து 12, 2011
வெட்சித்திணை புறத்திணைகளில் ஒன்றாகும்.புறத்திணைகள் பண்டைய தமிழர்களின் வீர நிலையை எடுத்து இயம்புகின்றன.வெட்சித்திணையாவது பகைவருடைய ஆநிரையைக் கவர்தல்;இதற்கு வெட்சி மரத்தின் செந்நிறமான பூவையேனும், மாலையேனும் சூடுதல் மரபாகும்.ஒரு அரசன் தன் பகை அரசனோடு போர் செய்ய எண்ணி அப்பகைவனது நாட்டில் உள்ள பசுக்கூட்டங்களைக் கவர்ந்து வரச் செய்தல் ஆகும்.

வெட்சித்திணையின் வகைகள்
-----------------------

வெட்சித்திணை இரண்டு வகைகளாகப் பிரிக்கப்பட்டுள்ளன.1.மன்னுறு தொழில் 2.தன்னுறு தொழில்

### மன்னுறு தொழில்

அரசன் ஏவலால் அவன் வீரர்கள் பகைவரது ஆநிரையைக் கவர்தy;

### தன்னுறு தொழில்

அரசனால் ஏவப்படாமல் வீரர் தாமே சென்று பகைவரது நிரையைக் கவர்தல்.

வெட்சித் துறைகள்
----------------

வெட்சித் துறைகள் பத்தொன்பது வகைப்படும்.

### வெட்சி அரவம்

### விரிச்சி

### செலவு

### வேய்

### புறத்திறை

### ஊர்க்கொலை

### ஆல்கோள்

### பூசல்

### மாற்று

### சுரத்துய்த்தல்

### தலைத்தோற்றம்

### பாதீடு

### உண்டாட்டு

### கொடை

### புலனறிச் சிறப்பு

### பிள்ளை வழக்கு

### துடிநிலை

### கொற்றவை நிலை

### வெறியாட்டு

முடிவுரை
--------

வெட்சித் திணை பகைவர் நாட்டின் ஆநிரையைக் கவர்ந்து வந்த வீரர்களின் வீரத்தையும் அவர்களின் வெற்றியின் விளைவாக ஏற்படும் மகிழ்ச்சியினையும் வெளிப்படுத்துகின்றது.புறப்பொருள் வெண்பாமாலையி்ல் மேற்கூறிய கருத்துகள் விரிவாகப் பேசப்படுகின்றன.

மேற்கோள்:
---------

1.
**ஈழமுரசு** (*Eelamurasu*) இலங்கையில் வெளிவந்த ஒரு தமிழ் மொழி செய்தித்தாள் ஆகும். 1984 மற்றும் 1987 ஆம் ஆண்டுகளுக்கு இடையில் இச்செய்தித்தாள் வெளியிடப்பட்டது. தமிழ் தேசியவாத முன்னோக்கையும் விடுதலைப் புலிகளுக்கு ஆதரவான நிலைப்பாட்டையும் ஊக்குவிப்பதற்காக அறியப்பட்டது.

1977 ஆம் ஆண்டு நடைபெற்ற இலங்கை நாடாளுமன்றத் தேர்தலில் ஊர்காவற்றுறைத் தொகுதியில் ஐக்கிய தேசியக் கட்சி வேட்பாளராகப் போட்டியிட்ட யாழ்ப்பாணத்தைச் சேர்ந்த தொழிலதிபர் மயில் அமிர்தலிங்கம் அவர்களால் 1984 ஆம் ஆண்டு முதல் இதழ் வெளியிடப்பட்டது.  1986 ஆம் ஆண்டு இது விடுதலைப் புலிகளால் கையகப்படுத்தப்பட்டது. உரிமையாளரான அமிர்தலிங்கம் மற்றும் மூத்த செய்தியாளர் ஐ. சண்முகலிங்கம் ஆகியோரைக் கொலை செய்ததன் விளைவாக பத்திரிகையின் மூத்த ஊடகவியலாளர்கள் பலர் வெளிநாடுகளுக்குத் தப்பிச் சென்றனர்.

1987 ஆம் ஆண்டில் இந்திய அமைதி காக்கும் படையால் இச்செய்தித்தாள் நிறுவனம் மூடப்பட்டது. இதன் அனைத்து நகல்களும் பறிமுதல் செய்யப்பட்டன. ஈழமுரசு பத்திரிகையாளர்கள் மற்றும் தொழிலாளர்கள் கைது செய்யப்பட்டனர். நிறுவனத்தின் அச்சு இயந்திரங்கள் முற்றிலுமாக அழிக்கப்பட்டன.

மேற்கோள்கள்
-----------

1. ↑   *Asian Communication Handbook 2008*. Asian Media Information and Communications Centre. 2008. பக். 449. பன்னாட்டுத் தரப்புத்தக எண்:9789814136105.
2. ↑  "The never say die spirit of Jaffna media". Sri Lanka Brief. 11 April 2013. 29 June 2021 அன்று பார்க்கப்பட்டது.
**ஈவா துயர்த்தே கோப்பை** (Copa Eva Duarte) என்பது எசுப்பானிய அரச கால்பந்துக் கூட்டமைப்பினால் நடத்தப்பட்ட கால்பந்துப் போட்டியாகும்; இது லா லீகா வெற்றியாளருக்கும் கோபா டெல் ரே வெற்றியாளருக்கும் இடையே நடத்தப்பட்டது. 1940-இல் இப்போட்டி *வாகையர் கோப்பை* - *Copa de Campeones* என்ற பெயருடன் இருந்தது; ஆனால், 1945 வரை நடத்தப்படவில்லை. 1945-இல் அர்ஜென்டினாவின் தூதர் எசுப்பானிய இராணுவ அரசுடன் இருந்த நல்லுறவின் சின்னமாக *கோபா டி ஓரோ அர்ஜென்டினா* ("Copa de Oro Argentina") என்ற கோப்பையை பரிசளித்தார், அதன்பின்னர் போட்டிகள் நடத்தப்பட்டன. ஆயினும், இவை அதிகாரபூர்வமான போட்டிகள் அல்ல.

1947-ஆம் ஆண்டில் *கோபா ஈவா துயர்த்தே டி பெரோன்* ("Copa Eva Duarte de Perón") என்று அதிகாரபூர்வமாக எசுப்பானிய கால்பந்துக் கூட்டமைப்பினால் போட்டி ஆரம்பிக்கப்பட்டது; இது ஆண்டுக்கொரு முறை நடத்தப்படும் வண்ணம் செயல்பட்டது. செப்டம்பர்-திசம்பர் மாதங்களுக்கிடையே இப்போட்டி நடத்தப்பட்டது; இறுதிப் போட்டி ஒற்றைப் போட்டியாக நடத்தப்பட்டது. இக்கோப்பையே தற்போதைய எசுப்பானிய உன்னதக் கோப்பைக்கு முன்னோடியாகும்.

ஈவா துயர்த்தே கோப்பைக்கு முன்னோடிகள்
------------------------------------

|  | ஆண்டு | வாகையர் | இரண்டாம் இடம் | முடிவு |
| --- | --- | --- | --- | --- |
| Copa de Campeones de España | 1940 | **அத்லெடிகோ மாட்ரிட்** | எசுப்பான்யோல் | **10**-4 (3–**3** / **7**-1) |
| Copa de Oro Argentina | 1945 | **பார்சிலோனா** | அத்லெடிக் பில்பாஓ | **5**-4 |
| Copa Presidente FEF | 1941-47 | **அத்லெடிகோ மாட்ரிட்** | வேலன்சியா | **4**-0 |

ஆண்டுவாரியாக ஈவா துயர்த்தே கோப்பை வெற்றியாளர்கள்
------------------------------------------------

|  | ஆண்டு | வாகையர் | இரண்டாம் இடம் | முடிவு |
| --- | --- | --- | --- | --- |
| ஈவா துயர்த்தே கோப்பை | 1947 | **ரியல் மாட்ரிட்** | வேலன்சியா | **3**–1 |
| ஈவா துயர்த்தே கோப்பை | 1948 | **பார்சிலோனா** | செவியா | **1**–0 |
| ஈவா துயர்த்தே கோப்பை | 1949 | **வேலன்சியா** | பார்சிலோனா | **7**-4 |
| ஈவா துயர்த்தே கோப்பை | 1950 | **அத்லெடிக் பில்பாஓ** | அத்லெடிகோ மாட்ரிட் | **7**–5 (5–**5** / **2**–0) |
| ஈவா துயர்த்தே கோப்பை | 1951 | **அத்லெடிகோ மாட்ரிட்** | பார்சிலோனா | **2**–0 |
| ஈவா துயர்த்தே கோப்பை | 1952 | **பார்சிலோனா**\* | - | - |
| ஈவா துயர்த்தே கோப்பை | 1953 | **பார்சிலோனா**\* | - | - |

\* 1952 மற்றும் 1953-ஆகிய இரு ஆண்டுகளில் லா லீகா மற்றும் கோபா டெல் ரே ஆகிய இரண்டையும் வென்றதால் பார்சிலோனா அணிக்கு *ஈவா துயர்த்தே கோப்பை* வழங்கப்பட்டது.

அணிகள் வென்ற ஈவா துயர்த்தே கோப்பைப் பட்டங்கள்
---------------------------------------------

| அணி | வாகையர் | இரண்டாமிடம் | வென்ற ஆண்டுகள் | தோற்ற ஆண்டுகள் |
| --- | --- | --- | --- | --- |
| **பார்சிலோனா** | **4** | 2 | 1945, 1948, 1952, 1953 | 1949, 1951 |
| **அத்லெடிகோ மாட்ரிட்** | **3** | 1 | 1940, 1947, 1951 | 1950 |
| **வேலன்சியா** | **1** | 1 | 1949 | 1947 |
| **அத்லெடிக் பில்பாஓ** | **1** | 1 | 1950 | 1945 |
| **ரியல் மாட்ரிட்** | **1** | - | 1947 | - |
| **செவியா** | - | 1 | - | 1948 |
| **எசுப்பான்யோல்** | - | 1 | - | 1940 |

குறிப்புதவி
-----------

1. ↑  Spanish Supercup history in RSSSF
**முதலாம் பௌத்த சங்கம்**, கௌதம புத்தர் கிமு 483ல் பரிநிர்வாணம் அடைந்த பிறகு, புத்தரின் தலைமைச் சீடர்களாக ஆனந்தர் மற்றும் மகாகாசியபர் தலைமையில் கிமு 543ல் மகதப் பேரரசர் அஜாதசத்ருவின் ஆதரவில், இந்தியாவின் பிகார் மாநிலத்தில் உள்ள ராஜகிரகத்தில் நடைபெற்றது. 

முதல் பௌத்த சங்கக் கூட்டத்தில், புத்தரின் முதன்மைச் சீடர்கள் உட்பட ஏறத்தாழ 500 அருகதர்கள் கலந்து கொண்டனர்.
முதல் பௌத்த சங்கக் கூட்டத்தில் கௌதம புத்தரின் பல்வேறுபட்ட போதனைகளை சுத்தபிடகம் , அபிதம்மபிடகம், மற்றும் விநயபிடகம்  என மூன்று தலைப்புகளில் புத்தரின் முதன்மைச் சீடர்களான ஆனந்தர், மகாகாசியபர் மற்று உபாலி ஆகியோர் தொகுத்தனர். இம்மூன்று தொகுப்புகளைச் சேர்த்து திரிபிடகம் என்று அழைப்பர். இதுவே பௌத்தர்களின் மூலமான புனித நூல் ஆகும். 

மேலும் பௌத்த விகாரையில் வசிக்கும் பிக்குகள் மற்றும் பிக்குணிகளின் நடத்தைகளை நெறிப்படுத்துவதற்கும் மற்றும் பௌத்த உபாசகர்கள் இல்லற வாழ்வில் கடைபிடிக்க வேண்டிய அறங்களையும் நெறிப்படுத்துவதற்குமான விதிகளை வகுப்பதே இதன் முக்கிய நோக்கமாக இருந்தது.

இதனையும் காண்க
--------------

* பௌத்த சங்கம்
* இரண்டாம் பௌத்த சங்கம்
* மூன்றாம் பௌத்த சங்கம்
* நான்காம் பௌத்த சங்கம்
* ஐந்தாம் பௌத்த சங்கம்
* ஆறாம் பௌத்த சங்கம்

மேற்கோள்கள்
-----------

1. ↑  The First Buddhist Council
2. ↑  The First Buddhist Council
[*தொடர்பிழந்த இணைப்பு*]
3. ↑  Sutta Pitaka
4. ↑  Abhidhamma Pitaka
5. ↑  Vinaya Pitaka
6. ↑  "Buddhist Books and Texts: Canon and Canonization." Lewis Lancaster, *Encyclopedia of Religion, 2nd edition*, pg 1252

வெளி இணைப்புகள்
---------------

* The First Buddhist Council
| வாதாபி சாளுக்கியர் (பொ.ஊ. 543–753) |
| --- |
| 

|  |  |
| --- | --- |
| முதலாம் புலிகேசி | (பொ.ஊ. 543–566)
 |
| முதலாம் கீர்த்திவர்மன் | (566–597)
 |
| மங்களேசன் | (597–609)
 |
| இரண்டாம் புலிகேசி | (609–642)
 |
| முதலாம் விக்ரமாதித்தன் | (655–680)
 |
| வினையாதித்தன் | (680 -696)
 |
| விஜயாதித்தன் | (696–733)
 |
| இரண்டாம் விக்ரமாதித்தன் | (733–746)
 |
| இரண்டாம் கீர்த்திவர்மன் | (746–753)
 |
| தந்திதுர்கன்(***போசளப் பேரரசு***) | (735–756)
 |

 |
| * பா
* உ
* தொ
 |

**முதலாம் புலிகேசி** (Pulakesi I பொ.ஊ. 543–566) என்பவன் சாளுக்கிய மரபின் ஒரு அரசனவான். இவனுக்குப் பின்னர் இவன் மரபினர் மேற்கு தக்காணம் முழுவதும் உள்ளடக்கியிருந்த ஒரு பேரரசை ஆட்சி செய்தனர். மற்றும் அவருடைய மரபினர் கர்நாடகம் மற்றும் ஆந்திரப் பிரதேசத்தின் பெரும்பகுதியையும் ஆண்டனர். புலிகேசி கதம்பர் மரபினரை வெற்றிகொண்டு சாளுக்கியப் பேரரசை நிறுவினான். இவனுக்கு சத்யாச்சரியன், வல்லபன், தர்மமகாராஜன் போன்ற பட்டங்கள் இருந்தன.

புலிகேசிக்கு முன்
-----------------

சாளுக்கியப் பதிவுகளில் இந்த மரபின் இரண்டு ஆரம்ப தலைவர்கள், ஜெயசிம்ம வல்லபன் (500-520) மற்றும் அவரது மகன், ரங்கரங்கன் (பொ.ஊ. 520-540) ஆகியோர் பற்றிக் குறிப்பிடப்பட்டுள்ளது. அவர்கள் கதம்பர்கள் கீழ் சிற்றரசர்களாக இருந்திருக்க வேண்டும், ஆனால் இவர்கள் பற்றி கொஞ்சம்தான் தெரியவருகிறது.

சாளுக்கியப் பேரரசின் தோற்றம்
----------------------------

முதலாம் புலிகேசி ரங்கரங்கனின் மகன் ஆவான். இவன் காலத்தில்தான் சாளுக்கிய மரபினர் சுயாட்சி பெற்றனர். சாளுக்கியப் பேரரசின் உண்மையான நிறுவனர் என்ற புகழைப் பெற்றான். இவன் வெற்றிகரமாக கதம்பர்களின் அதிகாரத்தை மீறித் தன்னாட்சி பெற்றான். இவன் வாதபியைத் (பாதமி) தனது தலைநகராக ஆக்கிக்கொண்டான் அங்கு ஒரு வலுவான மலைக் கோட்டை கட்டிக்கொண்டான். இந்தப் புதிய கோட்டை ஆறுகள் மற்றும் செங்குத்தான மலைகளால் சூழப்பட்டிருந்தது. 

புலிகேசியால் அசுவமேத யாகம், இரண்யகர்பன், அக்னிஸ்தமா, வாஜ்பேயி, பவுஷ்யுவர்ணா, பவுண்டரிகா போன்ற வேள்விகள் செய்யப்பட்டதாக, சக 565 (பொ.ஊ. 543), .55 ஆண்டைய தனது வாதாபியின் தலைமைக் கல்வெட்டு மூலம் வழங்கப்படுகிறது அறியப்படுகிறது.

பேரரசின் பரப்பு
---------------

முதலாம் புலிகேசி காலத்தில் சாளுக்கிய அரசு உடனடியாகப் பெரிதளவில் விரிவாக்கம் பெறவில்லை. எனினும் அவரது வெற்றிகளால் பேரரசின் எல்லை ஓரளவுக்கு விரிவு கண்டது. மேற்குக் கடற்கரையைத் தன் கட்டுப்பாட்டில் கொண்டுவந்ததனால் அரபிக் கடலின் வணிகத் தடங்களால் ஆதாயம் கிடைத்தது.

மேற்கோள்
--------

1. ↑  Bauer, Susan Wise (2010). *The History of the Medieval World: From the Conversion of Constantine to the First Crusade*. W. W. Norton & Company. பக். 231. பன்னாட்டுத் தரப்புத்தக எண்:978-0-393-05975-5. .

மேலும் படிக்க
-------------

* Nilakanta Sastri, K.A. (1935). The CōĻas, University of Madras, Madras (Reprinted 1984).
* Nilakanta Sastri, K.A. (1955). A History of South India, OUP, New Delhi (Reprinted 2002).
* Dr. Suryanath U. Kamat (2001). Concise History of Karnataka, MCC, Bangalore (Reprinted 2002).
* South Indian Inscriptions -
* History of Karnataka, Mr. Arthikaje

| Persondata |
| --- |
| Name | Pulakesi 01 |
| Alternative names |  |
| Short description | Monarch of the Chalukya dynasty |
| Date of birth | 543 |
| Place of birth |  |
| Date of death | 566 |
| Place of death |  |
உமர் அலிசா 1937-03-05 சட்டமன்ற உறுப்பினர்களுடன் 
**கவிசேகர முனைவர் உமர் அலிசா (Kavisekhara Dr Umar Alisha)** (பிறப்பு: 1885 பிப்ரவரி 28, பிதாபுரம் - இறப்பு: 1945 சனவரி 23 , நரசாபுரம் ), இவரது தந்தை முதலாம் மொகிதீன் பாதுசாவிற்குப் பின்னர் இவர் இந்தியாவின் பிதாபுரத்தில் உள்ள சிறீ விசுவ விசனா வித்யா ஆத்யாத்மிகா பீடத்தின் ஆறாவது பீடாதிபதி ஆவார்.

பின்னணி
-------

பிரித்தானிய ஆட்சியாளர்களுக்கு எதிரான ஒரு தனித்துவமான போரானகிலாபத் இயக்கத்தில் உமர் அலிசா தீவிரமாக பங்கேற்றார். 1920களின் முற்பகுதியில் விக்டோரியா வெள்ளிவிழா மருத்துவப் பள்ளி மாணவர்களால் காந்தியவாதிகளுடன் நடத்தப்பட்ட இது பின்னர் ஆந்திர மருத்துவக் கல்லூரியாக மாறியது. 1921ஆம் ஆண்டு செப்டம்பர் 19 ஆம் தேதி மாணவர்களில் ஒருவர் காதி தொப்பியைக் கொண்டு வகுப்பறைக்கு வந்தபோது இது தொடங்கியது. 14-09 1921 அன்று வால்டேர் (இப்போது விசாகப்பட்டினம் ) இரயில் நிலையத்தில் சுதந்திர போராட்ட வீரர் மௌலானா முகமது அலி கைது செய்யப்பட்டது தொடர்பாக இவர் அந்த நாட்களில் தனது தோழர்களைப் போலவே கோபமடைந்தார். 

புகழ்பெற்ற அலி சகோதரர்களில் ஒருவரான முகமது அலி (மற்றவர் மௌலானா சௌகத் அலி) ஹவுரா- சென்னை இரயிலில் மகாத்மா காந்தியுடன் சென்னைக்குச் சென்று கொண்டிருந்தார். இரு தலைவர்களும் ஏராளமான மக்கள் மற்றும் காவலர்கள் நிரம்பிய நிலையத்தில் இறங்கினர். முகமது அலி ரயிலில் இருந்து இறங்கியவுடன், நடுங்கிய காவல்துறை கண்காணிப்பாளர் ஒருவர் அலி மீது கைது செய்து அவரை மத்திய சிறைக்கு அழைத்துச் சென்றார். காந்தி கூட்டத்தில் உரையாற்றிவிட்டு சென்னைக்கு தனது பயணத்தைத் தொடர்ந்தார். 

சிறையில் இருந்தபோது, பி.சி. வெங்கடபதி ராஜு மற்றும் வசந்தராவ் புட்சிசுந்தர ராவ் உள்ளிட்ட உள்ளூர் காங்கிரஸ் தலைவர்கள் அலியை சென்று பார்த்தனர். விரைவில் கடற்கரையில் ஒரு பொதுக் கூட்டம் நடைபெற்றது. அங்கு ஏராளமான வெளிநாட்டு ஆடைகள் எரிக்கப்பட்டன. கிலாபத் இயக்கத் தலைவரை கைது செய்வதற்கு எதிராக தெலுங்கு கவிஞர் உமர் அலிசா உரை நிகழ்த்தினார். 1921 செப்டம்பர் 17ஆம் தேதி காலையில், கராச்சிக்கு புறப்பட்டதற்காக அலி சிறைச்சாலையிலிருந்து விசாகப்பட்டணம் நிலையத்திற்கு காவல்களுடன் அழைத்துச் செல்லப்பட்டார்.

படைப்புகள்
----------

தேசபக்தி, பெண்கள் கல்வி, பெண்கள் சுதந்திரம், வரதட்சணை முறை, ஆன்மீக தத்துவம் போன்ற இவரது கருத்துக்களை பிரதிபலிக்கும் வகையில் தெலுங்கில் 50க்கும் மேற்பட்ட புத்தகங்களை எழுதியுள்ளார்.

இறப்பு
------

இவர் 1945 சனவரி 23 அன்று நரசாபூரில் காலமானார். இவரது பெயரில் நிறுவப்பட்ட உமர் அலிசா சகிதி சமிதி அடித்தளமாக பீமாவரத்தில் வருடாந்திர இலக்கிய கூட்டங்களை நடத்துகிறது .

குறிப்புகள்
-----------

வெளி இணைப்புகள்
---------------

* Telugu Wikipedia: ఆంధ్ర\_రచయితలు/ఉమర్\_అలీషా\_కవి
* Official Website of Sri Viswa Viznana Vidya Adhyatmika Peetham, Pithapuram
* Official Website of Umar Alisha Rural Development Trust, Pithapuram
பொம்மைகளின் வகைகள்
**கவலை போக்கி பொம்மை** அல்லது **குழப்பம் நீக்கும் பொம்மைகள்** (*Worry dolls* அல்லது *trouble dolls*; எசுப்பானியம்: *Muñeca quitapena*) என்பவை கையால் செய்யப்படும் சிறிய பொம்மைகளாகும். இவை குவாத்தமாலாவில் தோன்றியவை இவை மெக்சிகோவிலும் காணப்படுகின்றன. மெக்சிகோவுக்கும் குவாதமாலாவுக்கும் வரும் சுற்றுலாப் பயணிகள் நினைவுப் பொருளாகவும் குழந்தைகளுக்குத் துணையாகவும் வாங்கிச் செல்லும் மிகப் பிரபலமான பரிசுப்பொருட்களாக இந்தப் பொம்மைகள் உள்ளன.

விளக்கம்
--------

கவலை போக்கும் பொம்மைகள் பெரும்பாலும் கைகளால் செய்யப்படுகின்றன. குவாதமாலா நாட்டில் இவை சிறிய கம்பி, கம்பளி மற்றும் வண்ணத் துணித் துண்டுகளைக் கொண்டு தயாரிக்கப்படுகின்றன. மாயன் ஆதிவாசிகள் அணியும் உடைகளைப் போன்று இந்தப் பொம்மைகளின் ஆடையமைப்புகள் உள்ளன. பொம்மைகளின் அளவு ½  அங்குலம் மற்றும் 2.0  அங்குலம் இடையே வேறுபடலாம். மேற்கத்திய நாடுகளில், இந்த பொம்மைகள் பெரும்பாலும் அழுத்தப்பட்ட காகிதம், பிசின் பட்டை, காகிதம் மற்றும் வண்ணக் கம்பளி போன்றவற்றால் தயாரிக்கப்படுகின்றன. மேலும் இங்கே பொம்மைகளின் அளவு ஓரளவு பெரியதாக இருக்கின்றன.

நம்பிக்கைகள்
------------

மாயன் இளவரசி எக்ஸ்ம்யூகேன் சூரியக் கடவுளிடமிருந்து சிறப்பு வாய்ந்த ஒரு பொம்மையைப் பெற்றார். அந்தப் பொம்மையை இரவில் தலையணைக்கு அடியில் வைத்துப் படுத்தால் போதும்; அவரது கவலைகள் எல்லாம் காலையில் எழும்போது நீங்கிவிடும் என்ற ஒரு நம்பிக்கை நிலவுகிறது. அதைப்போல சோகமாகவும் வருத்தமாகவும் காணப்படும் குழந்தைகளுக்கு இந்தக் *கவலை போக்கும் பொம்மைகள்* தரப்படுகின்றன. அந்தக் குழந்தைகள் தங்கள் வருத்தங்கள், அச்சங்களை அந்த பொம்மைகளிடம் சொல்லிவிட்டு, பின்னர் அதனைத் தலையணைக்கு அடியில் வைத்துக்கொள்ள வேண்டும். அடுத்த நாள் காலை தூங்கி எழும்போது அத்தனை துயரங்களும் அந்தப் பொம்மையால் அகற்றப்பட்டிருக்கும் என்று நம்புகிறார்கள்.

மேற்கோள்கள்
-----------

1. ↑  Charles E. Schaefer, Donna Cangelos: *Essential Play Therapy Techniques: Time-Tested Approaches*. Guilford Publications, New York 2016, ISBN 1462524516, page 102.
2. ↑  Nicole Joiner, Dagmar Rücker: *Knüllen, falten, schneiden, färben: Kunterbunte Ideenkiste für Kinder von 3–8 Jahren*. Ökotopia Verlag, Münster 2010, ISBN 3867021163, page 41.
3. ↑  ஷங்கர் (14 பெப்ரவரி 2018). "கவலை போக்கும் முனேகா டபினாஸ்". *கட்டுரை*. தி இந்து தமிழ். 14 பெப்ரவரி 2018 அன்று பார்க்கப்பட்டது.

வெளி இணைப்புகள்
---------------

விக்கிமீடியா பொதுவகத்தில்,  
 ***Muñeca quitapena***   
என்பதின் ஊடகங்கள் உள்ளன.
வியட்நாமில் மூன்றாம் அடுக்கு ஆட்சிப் பிரிவுகளில், 1,581 சிறகங்களும், 603 நகரியங்களும் 8,978 குமுகங்களும் அமைகின்றன.சிறகம் (*பூவோங்*), குமுக மட்ட நகரியம், (*தித்திரான்*), ஊரக்க் குமுகமும் (வியட்நாமியம்: *சா* Chữ nôm:社) ஆகியவை சமத் தகுதியுள்ள மூன்றாம் அடுக்கு ஆட்சிப் பிரிவுகளாகும்.

**ஊரகக் குமுகம்** *(Rural Commune)* மாகாண நகரத்துக்கோ ஊரக நகரியத்துக்கோ அல்லது ஊரக மாவட்டத்துக்கோ (வியட்நாமியம்: *குயேன்*) கட்டுபாட மூன்றாம் அடுக்கு ஆட்சிப் பிரிவாகும்.

நிலவரம்
-------

எயா போங் குமுகம், தாக்லாக் மாகாணம்.
சில சிற்றூர்கள் ஆட்சி சார்ந்த குமுகங்களாக அமைவதில்லை.

வியட்நாமில் 2008 திசம்பர் 31 இன் நிலவரப்படி, 9,111 ஊரகக் குமுகங்கள் அமைந்தன. மற்ற மாகாண மட்ட ஆட்சி அலகுகளைவிட தாங்கோவா மாகாணத்தில் உயரெண்ணிக்கை ஊரகக் குமுகங்கள் (586) அமைந்தன. அதற்கடுத்து நிகேயான் மாகாணத்தில் 436 குமுகங்களும் கனாய் நகரில் 408 குமுகங்களும் அமைந்தன. தாநாங்கில் மிக்க் குறைவாக 11 ஊரகக் குமுகங்களே அமைந்தன. ஒன்றாக, கூடுதலான ஊரகக் குமுகங்கள் அமைந்த பின்வரும் பத்து மாகாணங்களில்— அதாவது, தாங்கோவா (586), நிகேயான் (436), கனாய் (408), தாய் பின் (267), பூத்தோ (251), காதின் (238), கை துவோங் (234), குவாங் நாம் (210), பாசு கியாங் (207), இலாங்சோன்(207) ஆகியவற்றில் மட்டும்— வியட்நாமில் உள் அனைத்து ஊரகக் குமுகங்களில் மூன்றில் ஒருபங்கைப் பெற்றுள்ளன. இம்மாகாணங்களில் மூன்று சிவப்பாற்றுக் கழிமுகப் படுகை வட்டாரத்திலும் அடுத்த மூன்று தோங்பாசுவிலும் (வடகிழக்கு வட்டாரம்) மற்ற மூன்று பாசுதிரங் போவிலும் (நடுவண் வடக்குக் கடற்கரை வட்டாரம்) இன்னும் ஒன்று நாம்திரங் போவிலும் (நடுவண் தெற்குக் கடற்கரை வட்டாரம்) அமைந்துள்ளன.

அண்மைய வியட்நாமின் பொதுப் புள்ளியியல் அலுவலக தரவுகளின்படி, வியட்நாமில் 11164 மூன்றாம் மட்ட (குமுக மட்ட) ஆட்சிப் பிரிவுகள் உள்ளன.

வரலாறு
------

மேற்கோள்கள்
-----------

1. ↑
2. ↑  The data of local administrative subdivisions till 31 December 2008 by Vietnam Statistics General Office.
3. ↑  The Administrative divisions of Vietnam.
**யுகந்தர் ஆசிரமம்** (Yugantar Ashram) என்பது கலிபோர்னியாவின் சான் பிரான்சிஸ்கோவிலுள்ள ஒரு கட்டிடமாகும். இது இந்தியாவின் விடுதலை இயக்கமான கதர் கட்சியின் தலைமையகத்தை கொண்டிருந்தது . முதல் தலைமையகம் அமெரிக்காவின் சான் பிரான்சிஸ்கோ, சி.ஏ 94114, 436 மலைச் சாலையில் இருந்தது. கதர் கட்சி 1913 முதல் 1917 வரை அங்கிருந்து செயல்பட்டது. இது ஒரு அச்சிடும் இயந்திரத்தை வைத்திருந்தது, இது கதர் என்ற ஒரு செய்தித்தாளை இங்கிருந்து வெளியிட்டது. 1917 ஆம் ஆண்டில் கதர் கட்சியின் தலைமையகம் 5 மரத் தெரு சான்-பிரான்சிஸ்கோவிற்கு பரணிடப்பட்டது 2020-09-27 at the வந்தவழி இயந்திரம் (சிஏ) மாற்றப்பட்டது. இது தற்போது கதர் நினைவிடத்தின் தளமாகும். வரலாற்று பதிவுகளுடன் கூடிய ஆசிரம கட்டிடம் 1949 ஆம் ஆண்டில் இந்திய அரசாங்கத்திடம் ஒப்படைக்கப்பட்டது. 1952 ஆம் ஆண்டு முதல் உள்ளூர் சமூகத்திலிருந்து ஒரு நினைவுச்சின்னத்தை அமைப்பதற்கான ஒரு நடவடிக்கையாக, பாழடைந்த கட்டிடத்தை மீட்டெடுக்க இந்திய அரசு 83000 டாலர்களை அனுமதித்தது. மறுசீரமைப்பு பணிகள் இந்திய வெளியுறவு அமைச்சர் எஸ். சுவரன் சிங் தலைய்மையில் 1974 செப்டம்பரில் செய்யப்பட்டது. கதர் நினைவுச்சின்னம் 1975 ஆம் ஆண்டில் அமெரிக்காவிற்கான இந்திய தூதஎ டி.என். கவுல் என்பவரால் திறக்கப்பட்டது  . ஒரு வரலாற்று அருங்காட்சியகமும், நூலகமும் அங்கு கட்டப்பட்டுள்ளது. 

பிரதான மண்டபத்தின் இரண்டு எதிர் சுவர்களில் கதர் கட்சித் தலைவர்கள் மற்றும் தியாகிகளின் 21 கட்டமைக்கப்பட்ட படங்கள் உள்ளன. இருபத்தி இரண்டு திறந்த புத்தக அலமாரிகளில் புத்தகங்களின் வகைப்பாடு உள்ளது. மேலும் நான்கு காட்சிப் பெட்டிகளும் சில கதர் கட்சி விஷயங்களைக் காண்பிக்கின்றன.

செய்தித்தாள் யுகந்தர் ஆசிரமம்
-----------------------------

கதர் கட்சியின் செயலாளரான ஹர் தயால்  தொடங்கிய வாராந்திர செய்தித்தாளான  யுகந்தர் சுற்றறிக்கை,  பின்னர் கதர் கட்சியின் தலைமையகத்தைத் தொடங்குவதற்கும் திறப்பதற்கும் அஸ்டோரியா ஓரிகானில் உள்ள பின்னிஷ் சோசலிச மாளிகையில் ஓரிகான் கூட்டத்தில் எடுக்கப்பட்ட முடிவின்படி கதர் என்று பெயரிடப்பட்டது. சான் பிரான்சிஸ்கோ மற்றும் சோஹன் சிங் பக்னாவுடன் தலைவராகக் கொண்டு கதர் செய்தித்தாள் தொடங்கியது.

மேற்கோள்கள்
-----------

1. ↑  Jain, Phūlacanda (1998). *Svatantratā senānī granthamālā: Krāntikārī āndolana, suprasiddha prasanga*. India: Concept Publishing Company. பக். 7. .
2. ↑
3. ↑  "காப்பகப்படுத்தப்பட்ட நகல்". 2018-12-15 அன்று மூலம் பரணிடப்பட்டது. 2020-10-11 அன்று பார்க்கப்பட்டது.
4. ↑
5. ↑  "[Extract from William C. Hopkinson, Immigration Inspector, to William W. Cory, Deputy Minister of the Interior. Copy]. Page 2 | Komagata Maru Journey". *komagatamarujourney.ca*. 2020-10-15 அன்று மூலம் பரணிடப்பட்டது. 2019-05-16 அன்று பார்க்கப்பட்டது.
6. ↑  "[Extract from William C. Hopkinson, Immigration Inspector, to William W. Cory, Deputy Minister of the Interior. Copy]. Page 2 | Komagata Maru Journey". *komagatamarujourney.ca*. 2020-10-15 அன்று மூலம் பரணிடப்பட்டது. 2019-05-16 அன்று பார்க்கப்பட்டது.
7. ↑
**கோடைகால வாசிப்பு திட்டம்** (*Summer reading program*) அமெரிக்காவில் உள்ள 95% பொது நூலகங்களில் நடைபெறுகிறது. குழந்தைகள், பதின்ம வயதினர் மற்றும் பெரியவர்கள் இத்திட்டத்தில் பங்கேற்கின்றனர். படிக்கும் ஒவ்வொரு புத்தகம் அல்லது கட்டுரையை விவரிப்பதைத் தவிர, ஒரு செய்திப்பத்திரிகையைப் போல வாசிப்புப் பதிவு பராமரிக்கப்படும் செயல்களில் இவர்கள் பங்கேற்கின்றனர். கோடைகால வாசிப்பு நிகழ்ச்சிகளுக்கான பிற பெயர்களாக விடுமுறைகால வாசிப்பு மன்றம், கோடைகால வாசிப்பு மன்றம், விடுமுறைகால வாசிப்பு திட்டம் மற்றும் கோடைகால நூலக திட்டம் ஆகியவை அறியப்படுகின்றன.

வரலாறு
------

அமெரிக்காவில் உள்ள பொது நூலகங்களில் கோடைகால வாசிப்பு நிகழ்ச்சிகள் 1890 ஆம் ஆண்டுகளுக்கு முன்னர் தொடங்கப்படவில்லை. குழந்தைகள் மற்றும் பதின்ம வயதினர் போன்றவர்களை மையமாகக் கொண்டு புத்தகங்களை எவ்வாறு பராமரிப்பது, பதிவுகள் அல்லது பட்டியல்களை எவ்வாறு படிப்பது போன்ற செயல்களை ஆரம்பகால நிகழ்ச்சிகள் இருந்தன.  1929 ஆம் ஆண்டு வாக்கில், கோடைகால வாசிப்பு நிகழ்ச்சிகள் சில நேரங்களில் கருப்பொருள்கள் மையமாக இருந்தன.  1940 ஆம் ஆண்டுகளில் கோடைகாலத்தில் வாசிப்பு இழப்பைத் தடுப்பது கோடைகால வாசிப்புத் திட்டங்களின் குறிக்கோளாக அமைந்திருந்தது. இதற்காக தொழில்முறை வெளியீடுகள் தொடங்கப்பட்டன.  2014 ஆம் ஆண்டு நிலவரப்படி, அமெரிக்காவில் உள்ள 95% பொது நூலகங்கள் கோடைகால வாசிப்பு திட்டத்தை வழங்குகின்றன.  கோடைகால வாசிப்பு நிகழ்ச்சிகள் கனடாவிலும் பொதுவானவை.

சிறப்பம்சங்கள்
--------------

மூன்றில் இரண்டு பங்கு பொது நூலகங்கள் கோடைகால வாசிப்பு நிகழ்ச்சியை ஒரு கருப்பொருளுடன் நடத்துகின்றன.  பெரும்பாலான கோடைகால வாசிப்பு திட்டங்கள் புத்தகங்கள், கூப்பன்கள் அல்லது புத்தக அடையாளக் குறிகளை பங்கேற்பதற்கான ஊக்கத்தொகையாக வழங்குகின்றன.    பங்கேற்பாளர்கள் ஓர் இலக்கை அடையும்போது அந்த ஊக்கங்களைப் பெறுகிறார்கள்.  நூலகங்கள் பொதுவாக பங்கேற்பாளர்களின் எண்ணிக்கை, படிக்க செலவழித்த நேரம் அல்லது படித்த புத்தகங்களின் எண்ணிக்கையை கண்காணிக்கும்.

மேற்கோள்கள்
-----------

1. 1 2  Bertot, J.C. Real, B. Lee, J. McDermott, A. J. Jaeger, P.T. (2015). 2014 Digital Inclusion Survey: Survey findings and results. Information Policy and Access Center.  பரணிடப்பட்டது 2021-07-05 at the வந்தவழி இயந்திரம்
2. ↑  Fiore, Carole D. (2007). "Summer library reading programs". *New Directions for Youth Development* **2007** (114): 85–98. doi:10.1002/yd.215. பப்மெட்:17623415.
3. 1 2 3 4  Bertin, S. (2004). A history of youth summer reading programs in public libraries: A master’s paper for the M.S. in L.S. degree. University of North Carolina at Chapel Hill.
4. ↑  Goss Gilroy Inc. (2006). Literature Review on the Impact of Summer Reading Clubs. Library and Archives Canada, Program Branch.
5. 1 2 3  School Library Journal. (2019). *Public Library Summer Programming Survey*.
6. 1 2  Yorio, Kara. "Summer Reading Incentives: Love Them or Hate Them, Prizes Bring Kids In". *School Library Journal*. 2020-02-10 அன்று பார்க்கப்பட்டது.
7. ↑  Barack, Lauren. "Public Library Summer Programming Is Vital to Communities, SLJ Survey Shows". *School Library Journal*. 2020-02-10 அன்று பார்க்கப்பட்டது.
முக்கோணத்தின் கோணங்கள் *α*, *β* மற்றும் *γ* இக்கோணங்களின் எதிர்ப் பக்கங்கள் முறையே *a*, *b*, மற்றும்  *c*.
முக்கோணவியலில் **கோடேன்ஜெண்ட் விதி** (*law of cotangents*), ஒரு முக்கோணத்தின் உள்வட்ட ஆரத்தை அம்முக்கோணத்தின் பக்கங்கள் மற்றும் கோணங்களோடு தொடர்புபடுத்துகிறது.

முக்கோணத்தின் பக்க நீளங்கள்: *a*, *b* மற்றும் *c*

இப்பக்கங்களுக்கு எதிராக அமையும் முக்கோணத்தின் கோணங்கள்: α, β மற்றும் γ 

முக்கோணத்தின் உள்வட்ட ஆரம்: 

{\displaystyle \zeta ={\sqrt {{\frac {1}{s}}(s-a)(s-b)(s-c)}}}
முக்கோணத்தின் அரைச்சுற்றளவு:

{\displaystyle s={\frac {a+b+c}{2}}}
**கோடேன்ஜெண்ட் விதி**:

{\displaystyle \cot {\frac {\alpha }{2}}={\frac {s-a}{\zeta }}}
{\displaystyle \cot {\frac {\beta }{2}}={\frac {s-b}{\zeta }}}
{\displaystyle \cot {\frac {\gamma }{2}}={\frac {s-c}{\zeta }}}
இவ்விதிப்படி ஒரு முக்கோணத்தில் ஒரு அரைக்கோணத்தின் கோடேன்ஜெண்ட், அம்முக்கோணத்தின் அரைச்சுற்றளவுக்கும் எடுத்துக்கொண்ட கோணத்திற்கு எதிர்ப் பக்க அளவிற்கும் இடையேயுள்ள வித்தியாசம் மற்றும் முக்கோணத்தின் உள்வட்ட ஆரம் ஆகிய இரண்டின் விகிதத்திற்குச் சமமாகும். 

இந்த விதியிலிருந்து பின்வரும் முடிவினைப் பெறலாம்:

{\displaystyle {\frac {\cot(\alpha /2)}{s-a}}={\frac {\cot(\beta /2)}{s-b}}={\frac {\cot(\gamma /2)}{s-c}}=\zeta .}

மேற்கோள்கள்
-----------

1. ↑  The Universal Encyclopaedia of Mathematics, Pan Reference Books, 1976, page 530. English version George Allen and Unwin, 1964. Translated from the German version Meyers Rechenduden, 1960.
**கெர்டா லெர்னர்** (*Gerda Lerner*, ஏப்ரல் 30, 1920 – சனவரி 2, 2013) ஆஸ்திரிய யூத அமெரிக்க வரலாற்றாளரும் எழுத்தாளரும் ஆசிரியருமாவார். விஸ்கொன்சின் பல்கலைக்கழகத்தில் வரலாற்றுத் துறையில் மாண்புடை ஓய்வுபெற்ற பேராசிரியையாகவும் டியூக் பல்கலைக்கழகத்தில் வருகை கல்வியாளராகவும் விளங்குகிறார்.

லெர்னர் *பெண்களின் வரலாறு* என்ற துறையை நிறுவியவர்களில் ஒருவராவார். *அமெரிக்க வரலாற்றாளர்களின் அமைப்பின்* முன்னாள் தலைவராகவும் இருந்துள்ளார். பெண்கள் வரலாறு பாடத்திட்டத்தினை வடிவமைக்க முக்கியப் பங்காற்றினார். முதல் பெண்கள் வரலாற்று வகுப்பினை 1963இல் சமூக ஆய்விற்கான புதுப்பள்ளியில் நடத்தினார். இத்தகைய பாடதிட்டங்களை இலாங் தீவு பல்கலைக்கழகத்திலும் (1965–1967), சாரா லாரன்சு கல்லூரியிலும் (1968 - 1979) கொலம்பியா பல்கலைக்கழகத்திலும் நிறுவினார். சாரா லாரன்சு கல்லூரியில் நாட்டில் முதல்முறையாக பெண்கள் வரலாற்றில் பட்டப்படிப்பு திட்டத்தை நிறுவினார். 1980 முதல் விஸ்கொன்சின் பல்கலைக்கழகத்தின் மேடிசன் வளாகத்தில் இராபின்சன் எட்வர்ட்சு பேராசிரியையாக உள்ளார்.

தவிரவும் தனது கணவர் கார்ல் லெர்னரின் *பிளாக் லைக் மி* என்ற திரைப்படத்திற்கு திரைக்கதை எழுதியுள்ளார்.

மேற்சான்றுகள்
-------------

1. ↑  Crowther, Bosley (May 21, 1964). "Black Like Me (1964) James Whitmore Stars in Book's Adaptation". *த நியூயார்க் டைம்ஸ்*.
***கெர்னீக்கா*** அல்லது ***குவைர்னிக்கா*** (*Guernica*) எனப்படும் ஓவியம் பாப்லோ பிக்காசோவினால் வரையப்பட்டது. எசுப்பானிய உள்நாட்டுப் போர் நடைபெற்றுக் கொண்டிருந்த வேளையில், 26 ஏப்ரல் 1937 அன்று, செருமனி, இத்தாலியின் இராணுவப் போர் வானூர்திகள் எசுப்பானிய தேசியவாதிகளின் கோரிக்கையின் படி தென் எசுப்பானிய ஊரான கெர்னீக்கா மீது குண்டுத் தாக்குதல் நடத்தியது. இதற்கான எதிர்வினையாக கெர்னீக்கா ஓவியம் வரையப்பட்டது. 

கெர்னீக்கா, பாசிசத்தை எதிர்ப்பதோடு, போரின் அவல நிலையையும் அப்பாவிப் பொதுமக்கள் மீது திணிக்கப்பட்ட துன்பத்தினையும் காட்டுகின்றது. இந்த ஓவியம், போர் எதிர்ப்பு அடையாளமாகவும், அமைதியின் உருவமாகவும் ஒரு நினைவுச் சின்னச் சிறப்பை எட்டியுள்ளது. கெர்னீக்கா, உலகின் பல இடங்களிலும் காட்சிப்படுத்தப்பட்டு புகழ் பெற்றது. இது எசுப்பானிய உள்நாட்டுப் போரை உலகத்தின் கவனத்திற்குக் கொண்டுவர உதவியது. 

எசுப்பானியக் குடியரசு, பாரிசில் நடந்த 1937 உலகக் கண்காட்சியில் தங்கள் சார்பாக பெரிய சுவர் ஓவியம் ஒன்றைக் காட்சிப்படுத்த பிக்காசோவை வேண்டியது. பிக்காசோ கெர்னீக்காவைப் பாரிசில் வரைந்து அங்கேயே முதலில் காட்சிப்படுத்தினார். அதன் பிறகு, எசுப்பானியாவில் விடுதலையும் மக்களாட்சியும் மலரும் வரை கெர்னீக்காவை எசுப்பானியாவுக்கு கொண்டு செல்லக்கூடாது என்ற அவரது வேண்டுகோளின் படி, நியூயார்க்கின் நவீன கலைகளுக்கான அருங்காட்சியகத்தின் பொறுப்பில் கெர்னீக்கா இருந்தது. கெர்னீக்கா, செப்டம்பர் 1981 இல் தான் முதன் முதலாக எசுப்பானியாவுக்குக் கொண்டு வரப்பட்டது. பிக்காசோவின் நூற்றாண்டைக் கொண்டாடும் வகையில் அக்டோபர் 24 அன்று மத்ரித் நகரில் வெடி குண்டு தகர்க்காத, துப்பாகிக் குண்டு துளைக்காத கண்ணாடித் திரைகளுக்குப் பின் காட்சிப்படுத்தப்பட்டது. 1992 ஆம் ஆண்டு முதல், இவ்வோவியம் இரெய்னா சோப்பியா அருங்காட்சியகத்தில் இதற்கெனவே கட்டப்பட்ட காட்சி மேடையில் இருக்கிறது. இதுவே, இதன் தற்போதைய நிலையான இருப்பிடம் ஆகும் .

சான்றுகள்
---------

1. ↑  கெர்னீக்கா காலக்கோடு - 16 சூலை 2006 அன்று பார்க்கப்பட்டது.
2. ↑  (எசுப்பானியம்) "30 años del "Guernica" en España" UNED. 18 சூலை 2013 அன்று பார்க்கப்பட்டது.
3. ↑  Van Hensbergen, Gijs (2005) *Guernica* p. 305. Bloomsbury Publishing கூகுள் நூல்கள். 18 சூலை 2013 அன்று பார்க்கப்பட்டது.
4. ↑  The Casón del Buen Retiro: History Museo del Prado. 18 சூலை 2013 அன்று பார்க்கப்பட்டது.
**அடால்ப் கெர்லப் விஞ்சி** (19 மார்ச் 1857 - 10 நவம்பர் 1923) என்பவர் டேனிய நாட்டு விலங்கியல் நிபுணர் ஆவார்.

வாழ்க்கை
--------

விஞ்சி இளம் மாணவராக இருந்தபோது, தனது சகோதரர் ஓலுப்புடன் இணைந்து, சிறிய பாலூட்டிகள், குறிப்பாக சிற்றெலி, மூஞ்சூறு மற்றும் பூச்சியினை உண்ணக்கூடிய விலங்குகள் குறித்த தகவல்களைச் சேகரிக்க ஆர்வமாக இருந்தார். இவர் பாலூட்டிகளின் பல்வேறு வகைகளைப் படித்தார். பற்களின் மேடுகளில் உள்ள ஒற்றுமையினை இந்த விலங்குகளில் ஒப்பீடு செய்து கருத்தாக்கம் ஒன்றை உருவாக்கினார். இவர் 1885 முதல் கோபனாவன் பல்கலைக்கழகத்தில் உள்ள விலங்கியல் அருங்காட்சியகத்தில் பணியாற்றினார். இவரின் பங்களிப்பாக இவர் வரைந்த 75 படங்கள் தென் அமெரிக்காவின் அழிந்து வரும் விலங்கினங்கள் பற்றிய *இ மியூசியோ லுண்டியின்* உள்ளது. இது மூன்று தொகுதிகளாக வெளியிடப்பட்டது. டென்மார்க்கின் சுற்றுச்சூழல் தொடர்புடைய கழிவுகளில் காணப்பட்ட கிச்சன்-மிட்டென்சில் காணப்படும் விலங்கு எச்சங்களையும் ஆய்வு செய்தார்.

சில ஆய்வாளர்களின் கூற்றுப்படி, விஞ்சி இலாமார்க் கோட்பாட்டியலாளர் என அறியபப்டுகிறார்.

மேற்கோள்கள்
-----------

1. ↑  Anon. (1923). "Obituary". *Nature* **112** (2826): 946–947. doi:10.1038/112946b0. Bibcode: 1923Natur.112..946M.
2. ↑  Böving, AG (1924). "Herluf Winge, 1857–1923". *Journal of Mammalogy* **5** (3): 196–199. doi:10.2307/1373288. .
3. ↑  Hansen, P (1902) (in Danish). *Illustreret dansk Litteraturhistorie. Volume 3*. Copenhagen: Gyldendals Forlag.

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* ISNI
* VIAF
* WorldCat

 |
| தேசிய | 
* ஜெர்மனி
* United States
* Sweden
* நெதர்லாந்து

 |
| மக்கள் | 
* Deutsche Biographie

 |
| மற்றவை | 
* IdRef

 |
**கெரிட் சுமித் மில்லர்** (*Gerrit Smith Miller*)(திசம்பர் 6, 1869 – பிப்ரவரி 24, 1956) என்பவர் அமெரிக்க விலங்கியல் மற்றும் தாவரவியலாளர் ஆவார் .

கல்வியும் பணியும்
-----------------

மில்லர் 1869-ல் நியூயார்க்கில் உள்ள பீட்டர்போரோவில் பிறந்தார். இவர் 1894-ல் ஆர்வர்டு பல்கலைக்கழகத்தில் பட்டம் பெற்றார். அமெரிக்காவின் விவசாயத் துறையில் கிளின்டன் ஹார்ட் மெரியமின் கீழ் பணியாற்றினார். இவர் 1898ஆம் ஆண்டில் வாஷிங்டனில் உள்ள அமெரிக்க ஐக்கிய நாடுகளின் தேசிய அருங்காட்சியகத்தில் பாலூட்டி பிரிவின் உதவிக் கண்காணிப்பாளராக ஆனார். 1909 முதல் 1940 வரை மில்லர் சிமித்சோனிய நிறுவனத்தில் உயிரியல் துறையில் இணைந்து பணியாற்றினார். 1906-ல் மில்லர் பிரான்சு, எசுப்பானியா மற்றும் டான்ஜியர் ஆகிய நாடுகளுக்கு மாதிரிகள் சேகரிக்கும் பயணமாகச் சென்றார்.

மனித பரிணாம ஆய்வு
-----------------

1915ஆம் ஆண்டில், இவர் பில்டவுன் மனிதனுடன் தொடர்புடைய மாதிரிகளின் வார்ப்புகளின் ஆய்வுகளின் முடிவுகளை வெளியிட்டார். இதன் மூலம் தாடை புதை படிவ குரங்கிலிருந்தும் மண்டை ஓடு நவீன மனிதனிடமிருந்து வந்தது என்றும் முடிவு செய்தார்.

விருது
------

பிலடெல்பியாவின் இயற்கை அறிவியல் கழகம் 1934ஆம் ஆண்டு இலிடி விருதினை இவருக்கு வழங்கியது.

மேற்கோள்கள்
-----------

1. ↑  "The Four Awards Bestowed by The Academy of Natural Sciences and Their Recipients". *Proceedings of the Academy of Natural Sciences of Philadelphia* (The Academy of Natural Sciences of Philadelphia) **156** (1): 403–404. June 2007. doi:10.1635/0097-3157(2007)156[403:TFABBT]2.0.CO;2.

வெளி இணைப்புகள்
---------------

* குட்டன்பேர்க் திட்டத்தில் Gerrit Miller இன் படைப்புகள்
* Works by கெரிட் சுமித் மில்லர் at LibriVox (public domain audiobooks)
* ஆக்கங்கள் கெரிட் சுமித் மில்லர் இணைய ஆவணகத்தில்
* Finding Aid to Gerrit Smith Miller Jr. Papers, at the Smithsonian Institution Archives
வில்லியனூர் திருக்காமீஸ்வரர் கோயில்
வண்டியூர் மாரியம்மன் தெப்பக்குளம், மதுரை
இந்து சமயக் கோயில்களின் உள்ளேயோ அல்லது வெளியிலோ **தெப்பக்குளம்** அமைக்கப்படுகிறது. தெப்பக்குளங்கள் இந்து சமய விழாக்களுடன் தொடர்புடையதாய் இருக்கிறது.
இலங்கையில் தெப்பக்குளத்தை **கேணி** என அழைக்கிறார்கள். வட இந்தியாவில் புஷ்கரணி, சரோவர், கல்யாணி, தீர்த்தம், குண்டம், தலாப், புக்கர் என்று அழைக்கிறார்கள்.

தெப்பக்குளம் அமைப்பு
--------------------

தெப்பங்குளங்கள் பொதுவாக சதுர வடிவிலான அமைப்பில் அமைக்கப்பட்டுள்ளன. சில கோயில்களில் அறுகோண அமைப்பிலும், ஸ்வஸ்திகா அமைப்பிலும் கூட தெப்பக்குளம் அமைக்கப்பட்டிருக்கின்றன. திருமெய்யம் சத்தியகிரீசுவரர் கோயில் மற்றும் சத்தியகிரிநாதப் பெருமாள் கோயில்களில் அறுகோண அமைப்பிலான தெப்பக்குளங்கள் அமைக்கப்பட்டுள்ளன.

மிகப்பெரிய தெப்பக்குளம்
-----------------------

மதுரையிலுள்ள மாரியம்மன் கோயில் தெப்பக்குளம் தென்னிந்தியக் கோயில் தெப்பக்குளங்களிலேயே மிகப்பெரியது. இதை வண்டியூர் மாரியம்மன் தெப்பக்குளம் என்கின்றனர். மதுரை மன்னராக இருந்த திருமலை நாயக்கரால் கட்டப்பட்ட இந்த தெப்பக்குளம் 304.8 மீட்டர் நீள அகலம் கொண்டது. தெப்பக்குளத்தின் நான்குபுறமும் சுமார் 15 அடி உயரத்துக்கு கல்லினால் சுவர் கட்டப்பட்டிருக்கிறது. இதன் நடுவில் நீராழி மண்டபம் ஒன்று உள்ளது. இங்கு நடைபெறும் தெப்பத் திருவிழா சிறப்புடையது.

மேற்கோள்கள்
-----------

1. ↑  "Mariamman Temple : Mariamman Mariamman Temple Details". *temple.dinamalar.com*. 2021-07-19 அன்று பார்க்கப்பட்டது.

விக்கிமீடியா பொதுவகத்தில்,  
 ***தெப்பக்குளங்கள்***   
என்பதின் ஊடகங்கள் உள்ளன.
**தெபோரா பிருடு** *(Deborah Byrd)* (பிறப்பு: மார்ச்சு 1, 1951, சான் அந்தோனியோ, டெக்சாசு) ஓர் அமெரிக்க அறிவியல் இதழியலாளர் ஆவார். இவர் பன்னாட்டு **புவி, வான் வானொலித் தொடரின்** செயல் இயக்குநரும் புரவலரும் ஆவார்.

இவர் *விண்மீன் நாள்* எனும் வானியலுக்கான வானொலிக்காட்சித் தொடரைப் படைத்து 1978 இல் இருந்து வெளியிட்டவர் ஆவார். 1991 இல் இவர் ஜோயல் பிளாக்குடன் விண்மீன் நாளை விட்டு வெளியேறி, புவி, வான் வானியல் வானொலித்தொடரை படைத்து வெளியிட்டு அதன் புரவலரானார். இது அறிவியல் பற்றி 90 நொடி நேர வானொலிப் பரப்புரைகளின் தொடராகும்.

இவர் ஒலிபரப்பு, அறிவியல் குமுகங்களில் இருந்து பல விருதுகளைப் பெற்றுள்ளார். இவற்றில் 3505 பிருடு எனும் சிறுகோள் இவர் பெயரைத் தாங்கியிருத்தலும் ஒன்றாகும். இவர் பசிபிக் வானியல் கழகத்தின் கிளம்ப்கே-இராபர்ட்சு விருதை அதன் தொடக்கத்திலேயே பெற்றவர் ஆவார். இவரது புவி, வான் வானொலிக்காட்சித் தொடர் அமெரிக்கத் தேசிய அரிவியல் அறக்கட்டளையின் பொதுப்பணிச் சேவை விருதை "உலகளாவிய மக்கள் பரப்புக்கு ஆராய்ச்சி, அன்றாட அறிவியலைக் கொண்டுசென்றதற்காக" 2003 இல் பெற்றது. இவர் 2011 இல் கலை, அறிவியல் கல்லூரிகளின் மன்றம் கலை, அறிவியல் தொடர்பாடல் விருதைப் பெற்றார். இந்த விருது தனியருக்கோ அல்லது நிறுவனத்துக்கோ கலையையும் அறிவியலையும் திறம்பட கல்விவழி விளக்குவதற்காக வழங்கப்படுகிறது.

இவர் வானியல் வார விழாவான டெக்சாசு ஆண்டு விண்மீன் விழாவை தோற்றுவித்தவர் ஆவார்.

மேற்கோள்கள்
-----------

1. ↑  "StarDate radio program celebrates 25 years". 2014-01-17 அன்று மூலம் பரணிடப்பட்டது. 2017-12-25 அன்று பார்க்கப்பட்டது.
2. ↑  Earth & Sky | about
3. ↑  National Science Board - Honorary Awards
4. ↑  "Arts & Sciences Advocacy Award - Council of Colleges of Arts and Sciences". *www.ccas.net*. 2016-05-02 அன்று பார்க்கப்பட்டது.
5. ↑  TSP History பரணிடப்பட்டது 2006-02-07 at the வந்தவழி இயந்திரம்

வெளி இணைப்புகள்
---------------

* Deborah Byrd is a B.A.D. blogger
* Byrd is the Word at plentymag.com
* Astronomy magazine podcast: Deborah Byrd
* Texas Star Party website
* U.S. National Science Board website
**சியாமின் ராணி தெப்சிரிந்திரா** (**Queen Debsirindra of Siam**), முன்பு **ராணி ராம்போய் பமராபிரோம்**, பிறப்பு பெயர் **இளவரசி ராம்போய் சிரிவாங்** (18734 சூலை 17 - 9 செப்டம்பர் 1861) மன்னர் மோங்குத்தின் இரண்டாவது மனைவியும், சுலலாங்கொர்ன் மன்னரின் தாயுமாவார்.

சுயசரிதை
--------

மன்னர் மோங்குத் ராணி தெப்சிரிந்திராவுடன்
இளவரசி ராம்போய் 1834 ஆம் ஆண்டில் சிறிவாங், இளவரசர் மட்டயாபிதக் ( மூன்றாம் ராமா மற்றும் கான்யூபின் சாப் ஆகியோரின் மகன்) மற்றும் லேடி நொய் (அம்மா நொய்) ஆகியோருக்கு பிறந்தார். இவர் மோன் வம்சாவளியைச் சேர்ந்தவர்.  இவரது தந்தை தனது 27 வயதில் இறந்தபோது, இவரது தாத்தா - அரசர் இவரையும் இவரது சகோதரி பன்னரையையும் தாய்லாந்தின் பெரிய அரண்மனைக்கு அழைத்துச் சென்றார். இவர்கள் அவருக்கு பிடித்த பேரக்குழந்தைகள் என்று கூறப்பட்டது. 1853 ஆம் ஆண்டில், ராம்போய் தனது பெரிய மாமா மோங்குத்தை மணந்தார் .(இவரைவிட 30 வயது மூத்தவர்) இதனால் பிரா ஓங் சாவோ (இளவரசி என்ற உயர் பதவி) என அழைக்கப்பட்டார். அதே ஆண்டில் இவர் இளவரசர் சுலலாங்கொர்னைப் பெற்றெடுத்தார். பின்னர் இவர் **ராணி ராம்போய்** ஆனார்.

இவருக்கு மன்னர் மோங்குத்துடன் 4 குழந்தைகள் இருந்தனர்.

1. இளவரசர் சுலலாங்கொர்ன், பின்னர் மன்னராக ஆனார். (1853-1910)
2. இளவரசி சந்திரமண்டோல்/சந்தோன்மோந்தன் பின்னர் இளவரசி விசுத்கிரசாத் என்ற பெயரில் அழைக்கப்பட்டார் (1855-1863)
3. இளவரசர் சதுரோன் ராஸ்மி/சதுரன் ராட்சாமி, பின்னர் இளவரசர் சக்ரவர்த்திபோங்ஸ் என அழைக்கப்பட்டார் (1856-1900).
4. இளவரசர் பானுரங்சி சவாங்வாங்சே, பின்னர் இளவரசர் பானுபந்துவோங்சே வோரதெச் என அழைக்கப்பட்டார் (1859-1928).

இராணி ராம்போய் 1861 இல் இறந்தார். இவரது சகோதரி (மோங்குத்தின் மனைவியும் கூட), இளவரசி பன்னரை, தனது எஞ்சிய காலத்திற்கு மோங்குத்தின் மனைவியாக செயல்பட்டார். 1867 ஆம் ஆண்டில் சுலலாங்கொர்ன் முடிசூட்டப்பட்டபோது, இவரது மரணத்திற்குப் பிறகு டெப்சிரிந்திரமாதாயா, ராணி தாய் என்ற தலைப்பு வழங்கப்பட்டது. இவரது பேரன், வஜிராவுத் (ஆறாம் ராமா ), இஅவருக்கு இராணி டெப்சிரிந்திரா என்ற பெயரைக் கொடுத்தார்.

மேற்கோள்கள்
-----------

1. ↑  "Mon wives and mothers of kings". 25 February 2008 அன்று மூலம் பரணிடப்பட்டது. 5 March 2008 அன்று பார்க்கப்பட்டது.

வெளி இணைப்புகள்
---------------

* Debsirin school
**தமிழ்நாடு இடைநிலைக் கல்வி வாரியம்** (Tamil Nadu Board of Secondary Education) 1910ஆம் ஆண்டு நிறுவப்பட்டது. இது தமிழக அரசின் கல்வித்துறையின் கீழ் இயங்குகிறது. இடைநிலைக் கல்வியின் பத்தாவது வகுப்பு வரைக்கான கல்வி கீழ்வரும் முறைமைகளில் வழங்கப்படுகிறது:

* இடைநிலைப் பள்ளி நீங்கு சான்றிதழ் (SSLC) முறைமை
* ஆங்கிலோ இந்திய முறைமை
* ஓரியண்டல் பள்ளி நீங்கு சான்றிதழ் (OSLC) முறைமை
* பதின்மப் பள்ளிகள் (Matriculation) முறைமை.

உயர்நிலைக் கல்வியில் (வகுப்புகள் 11 & 12) உயர்நிலைப் பள்ளிச் சான்றிதழ் (HSC) வழங்க ஒரே ஒருங்கிணைக்கப்பட்ட முறைமை கடைப்பிடிக்கப்படுகிறது. தமிழ்நாடு மாநில பள்ளித் தேர்வுகள் வாரியம் மாணவர்களின் கல்வித்தகுதியை இருநிலைகளில் - பத்தாவது வகுப்பு முடிவிலும் 12வது வகுப்பு முடிவிலும் - வாரியத்தேர்வுகள் மூலம் மதிப்பிடுகிறது. 12வது வகுப்பு வாரியத் தேர்கவுளில் பெற்ற மதிப்பெண்கள் பல்கலைக்கழகங்களில் சேர்க்கைக்கான தகுதியாகவும் விருப்ப கல்வித்திட்டங்களுக்கான துண்டிப்பு மதிப்பெண்களாகவும் பயன்படுத்தப்படுகின்றன.

இந்த வாரியத்தின் ஆட்சிப்பகுதி தமிழ்நாடு முழுமையிலும் உள்ள பள்ளிகளாகும். பள்ளிகள் இந்த வாரியத்துடனோ அல்லது பத்தாவது மற்றும் 12வது வகுப்புத் தேர்வுகளை நடத்தி சான்றிதழ் வழங்க இந்த வாரியத்தின் அனுமதி பெற்ற நடுவண் இடைநிலைக் கல்வி வாரியத்துடனோ அல்லது இந்திய இடைநிலைக் கல்வி வாரியத்துடனோ இணைந்து கொள்ளலாம்.

1978ஆம் ஆண்டு தமிழ்நாட்டின் இடைநிலைக்கல்வியின் வடிவமைப்பாளர் எனப் போற்றப்படும் எச்.எச்.எஸ்.லாரன்ஸ் அந்த வாரியத்தின் இயக்குனராகப் பணிபுரிந்தபோது தமிழ்நாட்டின் கல்வித்திட்டங்களை ஆய்வு செய்து அனைத்திந்தியாவிலும் தற்போது கடைபிடிக்கப்படும் 10+2+3 முறைமையைத் தோற்றுவித்தார்.

வெளியிணைப்புகள்
---------------

* Official Website
* TamilNadu Text Book Corporation Download online school Books பரணிடப்பட்டது 2018-04-02 at the வந்தவழி இயந்திரம்
* +2 model tests via online
மதுரையில் ஓடிய பாண்டியன் போக்குவரத்துக் கழகத்தின் நகரப் பேருந்து ஒன்றில் வழங்கப்பட்ட 25 பைசா பயணச்சீட்டு. 1976க்கும் 1981க்கும் இடைப்பட்ட காலத்தியதாக இருக்கவேண்டும். வலதுபுறத்தில் அக்டோபர் 2015இல் வழங்கப்பட்ட தமிழ்நாடு அரசுப் போக்குவரத்துக் கழகம் (மதுரை) லிட்.டின் நகரப் பேருந்து பயணச்சீட்டு. பெருமளவுக்கு மின்னணுக் கருவிகள் புழக்கத்துக்கு வந்துவிட்டாலும் இன்னும் இத்தகைய சீட்டுகளும் புழக்கத்தில் உள்ளன. துளையிடப்பட்ட நிறுத்துநிலையிலிருந்து எதிர் நிறுத்துநிலை வரை செல்லத்தக்கது, பயணம் முடிந்தவுடன் பெட்டியில் இடவும் போன்ற குறிப்புகள் இப்போது இல்லை. பயணியா, சுமையா என வேறுபடுத்திக் காட்ட வசதி செய்யப்பட்டுள்ளது.
**தமிழ்நாடு அரசுப் போக்குவரத்துக் கழகம், மதுரை** என்பது தமிழ்நாடு அரசுப் போக்குவரத்துக் கழகத்தின் எட்டு போக்குவரத்துக்கழங்களில் ஒன்றாகும்.

வரலாறு
------

1972 ஆம் ஆண்டு பாண்டியன் போக்குவரத்துக் கழகம் என்ற பெயரில் உருவாக்கப்பட்டது. பின்னர் 1996-ம் ஆண்டு தமிழ்நாடு அரசுப் போக்குவரத்துக் கழகம், மதுரை எனப் பெயர்மாற்றம் செய்யப்பட்டது. இப்போக்குவரத்துக்கழகத்திலிருந்து 1974-ம் ஆண்டு 104 பேருந்துகள் பிரிக்கப்பட்டு கட்டப்பொம்மன் போக்குவரத்துக் கழகம் உருவாக்கப்பட்டது. 1974-ம் ஆண்டு இதிலிருந்து 62 பேருந்துகள் பிரிக்கப்பட்டு சோழன் போக்குவரத்துக் கழகம் உருவாக்கப்பட்டது. மேலும் 1986-ம் ஆண்டு 446 பேருந்துகள் பிரிக்கப்பட்டு இராணி மங்கம்மாள் போக்குவரத்துக் கழகம் உருவாக்கப்பட்டது.

சேவை வழங்கும் மாவட்டங்கள்
-------------------------

இந்த மதுரை போக்குவரத்துக் கழகமானது நான்கு மாவட்டங்களில் மட்டுமே தனது சேவையை வழங்குகிறது. தமிழகத்தில் மற்ற அரசு போக்குவரத்து கழகங்கள் வருமானத்தை ஒப்பிடும் போது இந்த மதுரை போக்குவரத்து கழக வருமானம் குறைவாகவே காணப்படுகிறது.

* மதுரை மாவட்டம்
* திண்டுக்கல் மாவட்டம்
* தேனி மாவட்டம்
* விருதுநகர் மாவட்டம்

இதனையும் காண்க
--------------

* மாநகரப் போக்குவரத்து கழகம் - சென்னை
* அரசு விரைவுப் போக்குவரத்துக் கழகம்
* தமிழ்நாடு அரசுப் போக்குவரத்துக் கழகம் - விழுப்புரம்
* தமிழ்நாடு அரசுப் போக்குவரத்துக் கழகம் - கும்பகோணம்
* தமிழ்நாடு அரசுப் போக்குவரத்துக் கழகம் - சேலம்
* தமிழ்நாடு அரசுப் போக்குவரத்துக் கழகம் - கோவை
* தமிழ்நாடு அரசுப் போக்குவரத்துக் கழகம் - திருநெல்வேலி

ஆதாரங்கள்
---------

தமிழ்நாடு அரசுப் போக்குவரத்துக் கழகம், மதுரை அலுவல் இணையதளம்
***அண்ணாதுரை*** ஜி. சீனிவாசன் இயக்கத்தில், விஜய் ஆண்டனி முன்னணிப்பாத்திரத்தில் நடித்து தமிழில் வெளியான திரைப்படம். இத்திரைப்படத்திற்கு இசை இயக்குராகவும் முதன் முதலாக படத்தொகுப்பாளராகவும் விஜய் ஆண்டனி பணியாற்றியுள்ளார். இத்திரைப்படத்தினை ஃபாத்திமா விஜய் ஆண்டனியும் ராதிகா சரத்குமாரும் இணைந்து தயாரித்துள்ளனர். இத்திரைப்படத்தின் தயாரிப்புப்பணிகள் பிப்பிரவரி 2017இல் தொடங்கப்பட்டது.

நடிப்பு
-------

* விஜய் ஆண்டனி - அண்ணாதுரையாகவும் தம்பிதுரையாகவும் இரட்டைவேடம்
* தினா சம்பிகா- ரேவதியாக
* மகிமா- ஈஸ்வரியாக
* ஜூவல் மேரி-சித்ராவாக
* ராதாரவி
* காளி வெங்கட்- கர்ணாவாக
* நளினிகாந்த்
* ரிண்டு ரவி
* உதய் ராஜ்குமார்
* சேரான்ராஜ்- தயாளனாக
* டேவிட்

தயாரிப்பு
---------

பிப்ரவரி 2017இல் விஜய் ஆண்டனி அண்ணாதுரை என்னும் தலைப்பிலானத் திரைப்படத்தினை ராதிகா சரத்குமாருடன் இணைந்து புதுமுக இயக்குநர் ஜி. சீனிவாசன் இயக்கத்தில் தான் நடிக்கவுள்ளதாக அறிவித்தார். இப்படத்தின் தலைப்பிற்கும் அரசியல்வாதி அண்ணாதுரைக்கும் எந்தத் தொடர்பும் இல்லையென்றும் மக்களிடையே பேர்பெற்ற ஒரு பெயர் தனது திரைப்படத்திற்கு சூட்டப்பட்டுள்ளதாகவும் விஜய் ஆண்டனி கூறியுள்ளார் இத்திரைப்படத்தில் விஜய் ஆண்டனி - அண்ணாதுரையாகவும் தம்பிதுரையாகவும் இரட்டை வேடங்களில் நடித்துள்ளதோடு, படத்திற்கு இசையமைத்து, படத்தொகுப்பையும் அவர் செய்துள்ளதாக இப்படத்தின் இயக்குநர் ஜி. சீனிவாசன் கூறியுள்ளார்

கதை
---

காதலி இறந்ததால் மதுப்பழகத்திற்கு அடிமையான ஒருவனின் வாழ்க்கைத்தடமும், அவனைச் சுற்றியுள்ளவர்களின் வாழ்வும் எப்படியெல்லாம் தடம்மாறுகிறது என்பதே அண்ணாதுரை திரைப்படத்தின் மூலக்கதையாகும். தெரியாமல் செய்தபிழையால் சீரழியும் தம்பியின் வாழ்க்கையை மாற்ற அண்ணன் செய்யும் ஈகத்தை இத்திரைப்படம் வெளிப்படுத்துகின்றது.

சான்றுகள்
---------

1. ↑  "Vijay Antony plays a teacher in `Annadurai`". *sify.com*. 12 October 2017 அன்று பார்க்கப்பட்டது.
2. ↑  "`Annadurai` title confirmed for Vijay Antony `s next". *sify.com*. 12 October 2017 அன்று பார்க்கப்பட்டது.
3. ↑  "Vijay Antony to star Kaali directed by Kiruthiga Udhayanidhi from May film with Radaan postponed — Tamil Movie News". *IndiaGlitz*. 12 October 2017 அன்று பார்க்கப்பட்டது.
4. ↑  "Now, Vijay Antony turns editor with Annadurai | Tamil Movie News". *Times of India*. 12 October 2017 அன்று பார்க்கப்பட்டது.
5. ↑
6. ↑

வெளி இணைப்புகள்
---------------

* இணையதள திரைப்பட தரவுத்தளத்தில் *அண்ணாதுரை (திரைப்படம்)*